**Општество- Задолженија 06.04.-10.04.2020**

**1. Иселеништвото од Р.М. во светот**

-Кои се причините за иселување на населението на РМ во други земји? Запишуваме план од неколку реченици:

1. **Миграција** претставува иселување и може да биде:

* ***емиграција*** – кога населението се **иселува** од едно место и
* ***имиграција –*** кога населението се **доселува** на друго место на живеење.

2. **Причини** за миграција се:

* ***социјални –*** во потрага по подобри услови за живот;
* ***политички –*** под присила;
* ***верски.***

3. Според тоа **каде се одвиваат,** миграциите се делат на:

* ***внатрешни –*** во границите на земјата;
* ***надворешни –*** доселување во туѓа земја односно иселување од сопствената земја.

4.Иселениците со својата земја се во постојана врска преку:**Агенција за иселеништво, амбасада, конзулати, Матица на иселеници.**

5. Иселениците во странство се организираат во **иселенички организации** преку кои ја негуваат македонската култура, јазик , обичаи и др.

6. **Обединета македонска дијаспора ОМД** е основана во 2004 год во САД – Вашингтон и се грижи за **интересите и потребите на македонските заедници** во светот.

**2. Странците во Р. Македонија**

Следува запишување план:

\*Лице кое се наоѓа на територијата на една држава, а поседува државјанство на друга држава се вика **странец.**

\*Сите држави кои се наоѓаат надвор од границите на државата во која живееме претставуваат **странство.**

\***Причини** за престој на странците се:

**-туризмот;**

**-дипломатско-конзуларните претставништва;**

**-службените мисии;**

**-вработување, школување, специјализација, научно истражување или вршење на професионална дејност;**

**-конгреси, семинари, симпозиуми и др.**

**-политички, културни, научни, спортски, верски и др. манифестации;**

**-медицински прегледи и интервенции;**

**-странски инвестиции и др.**

\*Странците во РМ сакаат да се запознаат со: **природните убавини на РМ,** **културното наследство, традицијата, обичаите, фолклорот, националните јадења и се што е карактеристично за нашата земја.**

Домашна задача: Размислување – Како и на кој начин ќе му ја претставите својата земја на еден странец?